
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

113. Επαγγελματικά δικαιώματα των Διπλωματούχων 

Ο.Ε.Ε.Κ. επιπέδου Μεταδευτεροβάθμιας Επαγ¬ 
γελματικής Κατάρτισης της ειδικότητας «Τεχνι¬ 
κός Ανελκυστήρων». 1 

114. Περί καθορισμού εξεταστέων μαθημάτων και 

ύλης για τις εξετάσεις προς απόκτηση Αποδεικτι¬ 
κών Ναυτικής Ικανότητας Οικονομικών Αξιωματι¬ 
κών Ε.Ν. και για τον χαρακτηρισμό ως Δοκίμων 
Οικονομικών. 2 

115. Σύσταση θέσεων με σύμβαση εργασίας ιδιωτικού 
δικαίου στο Γραφείο του Προέδρου του Διοικητι¬ 
κού Συμβουλίου του Ταχυδρομικού Ταμιευτηρίου 3 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘΜ. 113 
Επαγγελματικά δικαιώματα των Διπλωματούχων Ο.Ε.Ε.Κ. 
επιπέδου Μεταδευτεροβάθμιας Επαγγελματικής Κα¬ 
τάρτισης της ειδικότητας «Τεχνικός Ανελκυστήρων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφίου ζ' της παραγράφου 3 του 
άρθρου 2 και της παραγράφου 3 του άρθρου 6 του Ν. 
2009/92 (ΦΕΚ 18/Α/92). 

2. Τα άρθρα 3, 5 και 6 του Ν. 6422/1934 «Περί ασκήσε- 
ως του επαγγέλματος του Μηχανολόγου, του Ηλεκτρο¬ 
λόγου κ.λπ.» (ΦΕΚ 412/Α'),καθώς και το άρθρο 1 (παράγρ. 
2) και 4 του Ν.Δ. 1150/1949 (ΦΕΚ 249 Α'). 

3. Την υπ’ αριθμ. 10/18.4.2000, Γνώμη του Διοικητικού 
Συμβουλίου του Ο.Ε.Ε.Κ. 

4. Το άρθρο 29Ατου Ν. 1558/85 «Κυβέρνηση και κυβερ¬ 
νητικά όργανα» (Α137) όπως προστέθηκε με το άρθρο 27 
του Ν. 2081/1992 (Α 154) και αντικαταστάθηκε από το άρ¬ 
θρο 1 παρ. 2 εδάφ. ατού Ν. 2469/1997 (Α38) και το γεγο¬ 
νός ότι από τις διατάξεις του παρόντος δεν προκαλείται 
δαπάνη σε βάρος του κρατικού προϋπολογισμού. 


5. Την υπ’ αριθμ. 25/2001, Γνωμοδότηση του Στ Ε, μετά 
από πρόταση των Υπουργών Εθνικής Παιδείας και Θρη¬ 
σκευμάτων και Ανάπτυξης, αποφασίζουμε: 

Άρθρο 1 

Οι Διπλωματούχοι Ο.Ε.Ε.Κ. του επιπέδου της Μεταδευ- 
τεροβάθμιας Επαγγελματικής Κατάρτισης της ειδικότη¬ 
τας «Τεχνικός Ανελκυστήρων» δικαιούνται χωρίς προϋπη¬ 
ρεσία, χωρίς εξετάσεις και ανεξαρτήτως ηλικίας την 
άδεια ηλεκτροτεχνίτη Δ' ειδικότητας του άρθρου 10, του 
από 25 Μαΐου /14 Ιουνίου 1938 Β. Δ/τος. 

Άρθρο 2 

1. Οι Διπλωματούχοι Ο.Ε.Ε.Κ. επιπέδου Μεταδευτερο- 
βάθμιας Επαγγελματικής Κατάρτισης της ειδικότητας 
«Τεχνικός Ανελκυστήρων» δικαιούνται, με προϋπηρεσία 
δύο ετών και κατόπιν εξετάσεων: 

α) Την άδεια εκτέλεσης ηλεκτρολογικών εγκαταστάσε¬ 
ων Δ'ειδικότητας 1ης κατηγορίας, δυνάμει του άρθρου 2 
του ως άνω Β. Διατάγματος. 

β) Το πτυχίο επίβλεψης συντήρησης εγκαταστάσεων Δ' 
ειδικότητας, δυνάμειτων διατάξεωντου άρθρου 7του ως 
άνω Β. Δ/τος. 

2. Στην διετή προϋπηρεσία για την απόκτηση των παρα¬ 
πάνω αδειών συνυπολογίζεται και ο χρόνος προαιρετικής 
πρακτικής άσκησης των καταρτιζομένων, όπως εκάστοτε 
ρυθμίζεται με απόφαση του Υπουργού Εθνικής Παιδείας 
και θρησκευμάτων. 

Άρθρο 3 

Η ισχύςτου παρόντος Προεδρικού Διατάγματος αρχίζει 
από τη δημοσίευση του στην Εφημερίδα της Κυβερνήσε- 
ως. 

Στον Υπουργό Ανάπτυξης ανατίθεται η δημοσίευση και 
εκτέλεση του παρόντος Προεδρικού Διατάγματος. 

Αθήνα, 18 Μαΐου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΠΕΤΡΟΣ ΕΥΘΥΜΙΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 114 
Περί καθορισμού εξεταστέων μαθημάτων και ύλης για τις 
εξετάσειςπρος απόκτηση Αποδεικτικών Ναυτικής Ικα¬ 
νότητας Οικονομικών Αξιωματικών Ε.Ν. καιγιατονχα- 
ρακτηρισμό ως Δοκίμων Οικονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2, 76, 77 και 81 παρ. 2 του 
Ν.Δ. 187/73 «Περί Κώδικος Δημοσίου Ναυτικού Δικαίου» 
(Α 261). 

2. Τη γνωμοδότηση του Συμβουλίου Εμπορικού Ναυτι¬ 
κού αριθ. 347/2.11.2000. 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

4. Τη γνωμοδότηση του Συμβουλίου της Επικράτειας 
αριθ. 89/12.3.2001 μετά πρόταση του Υπουργού Εμπορι¬ 
κής Ναυτιλίας, αποφασίζουμε: 

Άρθρο 1 

1. Τα εξεταστέα μαθήματα με την εξεταστέα ύλη των 
υποψηφίων για την απόκτηση διπλώματος Οικονομικού 
Αξιωματικού Α' και Β'τάξης Ε.Ν. καθώς και ο τρόπος και η 
διάρκεια εξέτασης κάθε μαθήματος καθορίζονται στο 
συνημμένο στο παρόν ΠΑΡΑΡΤΗΜΑ Α. 

2. Τα εξεταστέα μαθήματα με την εξεταστέα ύλη των 
υποψηφίων για τον χαρακτηρισμό τους ως Δοκίμων Οικο¬ 
νομικών, καθώς και ο τρόπος και η διάρκεια εξέτασης κά¬ 
θε μαθήματος καθορίζονται στο συνημμένο στο παρόν 
ΠΑΡΑΡΤΗΜΑ Β. 

Άρθρο 2 

Οι εξετάσεις για την απόκτηση του διπλώματος Οικονο¬ 
μικού Αξιωματικού Α' τάξης διενεργούνται μία φορά τον 
χρόνο κατά τον μήνα Φεβρουάριο, ενώ οι εξετάσεις για 
την απόκτηση του διπλώματος Οικονομικού Αξιωματικού 
Β'τάξης και τον χαρακτηρισμό ως Δόκιμου Οικονομικού 
μία φορά τον χρόνο κατά τον μήνα Δεκέμβριο. 

Άρθρο 3 

Προσαρτώνται και αποτελούν αναπόσπαστο μέρος του 
διατάγματος αυτού τα εξής παραρτήματα: 

α. ΠΑΡΑΡΤΗΜΑ Α: «ΠΙΝΑΚΑΣ ΕΞΕΤΑΣΤΕΩΝ ΜΑΘΗΜΑ¬ 
ΤΩΝ ΥΠΟΨΗΦΙΩΝ ΟΙΚΟΝΟΜΙΚΩΝ ΑΞΙΩΜΑΤΙΚΩΝ 
ΕΜΠΟΡΙΚΟΥ ΝΑΥΤΙΚΟΥ». 

β. ΠΑΡΑΡΤΗΜΑ Β: «ΠΙΝΑΚΑΣ ΕΞΕΤΑΣΤΕΩΝ ΜΑΘΗΜΑ¬ 
ΤΩΝ ΥΠΟΨΗΦΙΩΝ ΔΟΚΙΜΩΝ ΟΙΚΟΝΟΜΙΚΩΝ». 

ΠΑΡΑΡΤΗΜΑ Α 

ΠΙΝΑΚΑΣ 

ΕΞΕΤΑΣΤΕΩΝ ΜΑΘΗΜΑΤΩΝ ΥΠΟΨΗΦΙΩΝ 
ΟΙΚΟΝΟΜΙΚΩΝ ΑΞΙΩΜΑΤΙΚΩΝ ΕΜΠΟΡΙΚΟΥ ΝΑΥΤΙΚΟΥ 

ΜΑΘΗΜΑΤΑ ΤΡΟΠΟΣ ΕΞΕΤΑΣΗΣ ΔΙΑΡΚΕΙΑ ΕΞΕΤΑΣΗΣ 


1 . 

ΕΛΛΗΝΙΚΑ 

ΓΡΑΠΤΗ 

ΔΥΟ ΩΡΕΣ 

2. 

ΜΑΘΗΜΑΤΙΚΑ 

ΓΡΑΠΤΗ 

ΔΥΟ ΩΡΕΣ 

3. 

ΜΙΣΘΟΔΟΣΙΑ ΘΕΩΡΙΑ 

ΓΡΑΠΤΗ 

ΔΥΟ ΩΡΕΣ 

4. 

ΜΙΣΘΟΔΟΣΙΑ ΑΣΚΗΣΗ 

ΓΡΑΠΤΗ 

ΤΡΕΙΣ ΩΡΕΣ 

5. 

ΝΑΥΤΙΚΟ ΔΙΚΑΙΟ 

ΓΡΑΠΤΗ 

ΔΥΟ ΩΡΕΣ 

6. 

ΛΟΓΙΣΤΙΚΗ ΘΕΩΡΙΑ 

ΓΡΑΠΤΗ 

ΔΥΟ ΩΡΕΣ 

7. 

ΛΟΓΙΣΤΙΚΗ ΑΣΚΗΣΗ 

ΓΡΑΠΤΗ 

ΤΡΕΙΣ ΩΡΕΣ 


8. ΕΜΠΟΡΙΚΕΣ ΓΝΩΣΕΙΣ & 


ΕΚΜΕΤΑΛΛΕΥΣΗ ΠΛΟΙΟΥ 

ΓΡΑΠΤΗ 

ΔΥΟ ΩΡΕΣ 

9. 

ΣΤΟΙΧΕΙΑ ΝΑΥΤΙΛΙΑΣ 

ΓΡΑΠΤΗ 

ΔΥΟ ΩΡΕΣ 

10. 

ΔΗΜΟΣΙΕΣ ΣΧΕΣΕΙΣ 

ΓΡΑΠΤΗ 

ΔΥΟ ΩΡΕΣ 

11. 

ΞΕΝΗ ΓΛΩΣΣΑ 

ΓΡΑΠΤΗ 

ΔΥΟ ΩΡΕΣ- 


ΚΑΙ ΠΡΟΦΟΡΙΚΗ 

0 ΑΝΑΓΚΑΙΟΣ ΧΡΟΝΟΣ 

12. 

ΧΕΙΡΙΣΜΟΣ Η/Υ 

ΠΡΟΦΟΡΙΚΗ- 

0 ΑΝΑΓΚΑΙΟΣ ΧΡΟΝΟΣ 



(ΠΡΑΚΤΙΚΗ) 


13. 

ΓΕΝΙΚΕΣ ΑΡΧΕΣ ΟΡΓΑ- 

ΓΡΑΠΤΗ 

ΔΥΟ ΩΡΕΣ 


ΝΩΣΗΣ ΚΑΙ ΛΕΙΤΟΥΡΓΙΑΣ 



ΞΕΝΟΔΟΧΕΙΟΥ 
ΕΠΙΒΑΤΗΓΩΝ ΠΛΟΙΩΝ 




Παρατήρηση: 

Η χρονική διάρκεια των γραπτών εξετάσεων αρχίζει 
αμέσως μετά την εκφώνηση των θεμάτων και μπορεί να 
παρατείνεται μέχρι μισή ώρα σε εξαιρετικές περιπτώσεις, 
κατά την κρίση της εξεταστικής επιτροπής. 

1. ΕΛΛΗΝΙΚΑ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α'ΚΑΙ Β'ΤΑΞΗΣ Ε.Ν. 

Ανάπτυξη θέματος (έκθεση) σχετικά με την επιβατηγό 
εμπορική ναυτιλία, τον ελληνικό και διεθνή τουρισμό, την 
τουριστική αγωγή, τηντουριστική παιδεία και την οικονο¬ 
μική εκμετάλλευση επιβατηγού πλοίου (Κρουαζιερόπλοι- 
ου ή Ακτοπλοϊκού). 

Παρατηρήσεις 

α) Δίδεται ένα θέμα το οποίο υποχρεούνται να αναπτύ¬ 
ξουν οι υποψήφιοι. 

β) Η επιλογή του θέματος γίνεται με κλήρωση από τρία 
θέματα που καταρτίζονται από την Εξεταστική Επιτροπή 
λίγο πριν την έναρξη των εξετάσεων. 

γ) Στην έκθεση εξετάζεται η λογική σειρά της κατάτα¬ 
ξης των νοημάτων, η σύνταξη και η ορθογραφία του κει¬ 
μένου. Η έκταση της έκθεσης δεν είναι περιορισμένη και 
βαθμολογείται από 0-20 με βάση επιτυχίας το 12. 

2. ΜΑΘΗΜΑΤΙΚΑ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Β'ΤΑΞΗΣ Ε.Ν. 

1. Προβλήματα μονάδων μέτρησης: μήκους, επιφάνει¬ 
ας, όγκου, χωρητικότητας, βάρους στο δεκαδικό και Αγ¬ 
γλικό σύστημα (μετατροπή). 

2. Προβλήματα απλής μεθόδου των τριών. 

3. Προβλήματα μετατροπής νομισμάτων. 

4. Προβλήματα μερισμού. 

5. Προβλήματα προεξόφλησης. 

6. Προβλήματα εύρεσης: τόκου, κεφαλαίου, χρόνου, 
επιτοκίου. 

Παρατηρήσεις 

α) Δίνονται τρεις ασκήσεις, από τις οποίες οι υποψήφι¬ 
οι υποχρεούνται να επιλύσουν τις δύο. 

β) Οι ασκήσεις καταρτίζονται από την Εξεταστική Επι¬ 
τροπή λίγο πριν την έναρξη των εξετάσεων. 

γ) Κάθε άσκηση βαθμολογείται από 0-20 και τον τελικό 
βαθμό αποτελεί ο μέσος όρος των επί μέρους βαθμολο¬ 
γιών. 

δ) Βάση επιτυχίας στη τελική βαθμολογία καθορίζεται 
το 12. 

ε) Επιτρέπεται η χρήση αριθμομηχανής. 

3. ΜΙΣΘΟΔΟΣΙΑ ΘΕΩΡΙΑ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α'ΚΑΙ Β'ΤΑΞΗΣ Ε.Ν. 

ΘΕΩΡΙΑ 

1. Ατομική σύμβαση ναυτολόγησης (Έννοια - τρόπος 
σύναψης - στοιχεία σύμβασης - διάρκεια). 

2. Λύση της σύμβασης ναυτολόγησης - Διαδικασία λύ¬ 
σης. 

3. Υποχρεώσεις του ναυτικού από την σύμβαση ναυτο¬ 
λόγησης. 

4. Δικαιώματα του ναυτικού απάτην σύμβαση ναυτολό¬ 
γησης. 

5. Υπερωρίες ναυτικών (τρόπος υπολογισμού). 

6. Ημέρες άδειας Ναυτικών (Ακτοπλοϊκών - Μεσογεια¬ 
κών-Τουριστικών- Πορθμείων-τρόπος υπολογισμού). 

7. Δώρο Πάσχα - Χριστουγέννων (που εφαρμόζεται). 

8. Ώρες Σαββάτων - Αργιών (τρόπος υπολογισμού). 

9. Μισθός ασθένειας (που και πως εφαρμόζεται). 

10. Αποζημίωση ναυτικού λόγω ατυχήματος (που και 
πως εφαρμόζεται). 

11. Παλιννόστηση ναυτικού (που και πως εφαρμόζεται). 

12. Αποζημίωση Ναυτικού (που και πως εφαρμόζεται). 

13. Κρατήσεις Ναυτικού (τρόπος υπολογισμού). 

14. Φορολογία Ναυτικού. 

15. ΕΧΡΡΕ38 Δρομολόγια (Αρθ. 33 Σ.Σ.Ε. Ακτοπλοϊκών). 

Παρατηρήσεις: 

α) Τα θέματα είναι έτοιμα να δοθούν στους υποψήφι¬ 
ους. 

β) Κληρώνονται τρία θέματα από τα οποία οι υποψήφιοι 
υποχρεούνται να αναπτύξουν τα δύο. 

γ) Τα θέματα κληρώνονται από την κληρωτίδα που θα 
περιέχει το σύνολο των θεμάτων του μαθήματος, τα 
οποία αφορούν την κατηγορία των υποψήφιων που εξε¬ 
τάζονται. 

δ) Κάθε αναπτυσσόμενο θέμα βαθμολογείται χωριστά 
από 0-20 και τελικό βαθμό αποτελεί ο μέσος όρος των επί 
μέρους βαθμολογιών. 

ε) Βάση επιτυχίας στη τελική βαθμολογία καθορίζεται 
το 12. 

4. ΜΙΣΘΟΔΟΣΙΑ ΑΣΚΗΣΗ 
ΓΙΑ ΤΟΥΣ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ 
Α' ΚΑΙ Β'ΤΑΞΗΣ Ε.Ν. 

ΑΣΚΗΣΗ 

Σύνταξη μισθολογικού λογαριασμού απολυόμενου 
Ναυτικού. 

Δίνονται στους υποψήφιους τα παρακάτω στοιχεία: 

Έντυπο ατομικού λογαριασμού μισθοδοσίας ναυτικού 

Ο βαθμός του ναυτικού 

Ο βασικός μισθός ενεργείαςτου βαθμού του, σύμφωνα 
με την ισχύουσα Συλλογική Σύμβαση κατά τον χρόνο των 
εξετάσεων 

Ημερομηνίες ναυτολόγησης και απόλυσης 

Λιμάνι και αιτία απόλυσης 

Επιδόματα που προβλέπονται από την ισχύουσα Συλ¬ 
λογική Σύμβαση, τυχόν αλλά πρόσθετα επιδόματα που δί¬ 
νει ο Πλοιοκτήτης 

Δεδουλευμένες υπερωρίες - αντίτιμο ωρομισθίου 

Καθώς και η Συλλογική Σύμβαση που υπάγεταιτο πλοίο 
(Ακτοπλοϊκό - Τουριστικό) 

Ζητούνται από τους υποψήφιους να βρεθούν τα παρα¬ 
κάτω: 

1. Να γραφούν όλα τα στοιχεία της άσκησης στο έντυ¬ 
πο του ατομικού λογαριασμού μισθοδοσίας του ναυτι¬ 
κού. 

2. Να υπολογισθεί το σύνολο των ακαθάριστων αποδο¬ 
χών. 

3. Να γίνουν οι νόμιμες υπέρ τρίτων κρατήσεις. 

4. Να υπολογιστεί το σύνολο των κρατήσεων. 

5. Να υπολογιστεί το τελικό πληρωτέο ποσό. 


Παρατηρήσεις 

α) Η Εξεταστική Επιτροπή καταρτίζει δύο ασκήσεις (μία 
για Ακτοπλοϊκό και μία για Μεσογειακό - Τουριστικό 
πλοίο) από τις οποίες κληρώνεται η μία άσκηση. 

β) Την παραπάνω άσκηση υποχρεούνται να επιλύσουν 
οι υποψήφιοι και η οποία βαθμολογείται από 0-20 με βάση 
επιτυχίας το 12. 

γ) Επιτρέπεται η χρήση αριθμομηχανής και εντύπων μι¬ 
σθοδοσίας. 

5. ΣΤΟΙΧΕΙΑ ΝΑΥΤΙΚΟΥ ΔΙΚΑΙΟΥ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α' ΚΑΙ Β' ΤΑΞΗΣ 

1. Έννοια δικαίου - Πηγές δικαίου - Διαίρεση αυτού. 

2. Γ ενικά περί Ναυτικού Δικαίου -Διαίρεση αυτού. 

3. Εταιρικές μορφές επιχειρήσεων (Γενικές Αρχές). 

4. Διοίκηση εμπορικού ναυτικού -Αρμοδιότητες Υ.Ε.Ν.- 
Υπηρεσίες ΥΕΝ - Νομικά Πρόσωπα Δημοσίου Δικαίου και 
Οργανισμοί εποπτευόμενοι από το Υ.Ε.Ν. 

5. Λιμενικό Σώμα-Λιμενικές Αρχές-Αστυνομία Λιμένων 
και παραλίων - Λιμενικές Αρχές εσωτερικού - Λιμενικές 
Αρχές εξωτερικού. 

6. Νηογνώμονες - Ελληνικός Νηογνώμονας - Εξουσιο¬ 
δοτημένοι Νηογνώμονες. 

7. Νομική έννοια πλοίου - Έννοια πλοίου κατά τον ΚΙΝΔ 
και κατά τον ΚΔΝΔ-Πλωτά και βοηθητικά ναυπηγήματα. 

8. Επιβατηγό πλοία - Αμιγή επιβατηγό - Υπερωκεάνεια - 
Επιβατηγό πλοία εκτελούντα πλόες περιορισμένης εκτά- 
σεως - Ακτοπλοϊκά επιβατηγό - Μικτά επιβατηγό - Πλοία 
κυκλικών περιηγητικών πλόων - Επιβατηγό οχηματαγωγά 

9. Χαρακτηριστικά γνωρίσματα του πλοίου - Όνομα του 
πλοίου - Διεθνές Διακριτικό Σήμα (Δ.Δ.Σ.) - Χωρητικότητα 
του πλοίου - Λιμάνι και Αριθμός νηολογήσεως. 

10. Νηολόγηση - Νηολόγια -Συνέπειες νηολογήσεως. 

11. Εθνικότητα πλοίου - Όροι αποκτήσεως της Ελληνι¬ 
κής Εθνικότητας - Ουσιαστικές προϋποθέσεις - Τυπικές 
προϋποθέσεις. 

12. Έγγραφο εθνικότητας - Προσωρινό έγγραφο εθνι¬ 
κότητας - Συνέπειες απώλειας εθνικότητας. 

13. Ναυτιλιακά έγγραφα πλοίου - Σύντομη ανάπτυξη 
του καθενός. 

14. Ναυτολόγιο - Έκδοση-Ανανέωση-Εξόφληση ναυτο¬ 
λογίου - Χρησιμότητα ναυτολογίου - θεώρηση ναυτολο¬ 
γίου - Κυρώσεις. 

15. Ημερολόγιο γέφυρας - Εγγραφές στο ημερολόγιο- 
Θεώρηση του ημερολογίου. 

16. Σύνθεση προσωπικού πλοίων - Οργανική - Κανονική 
σύνθεση. 

17. Ελλιπής σύνθεση σε προσόντα-Συνέπειες - Ελλιπής 
σε αριθμό σύνθεση πληρώματος - Συνέπειες - Ειδική σύν¬ 
θεση πληρώματος. 

18. Συλλογικές συμβάσεις ναυτικής εργασίας - Κατάρ¬ 
τιση - Διάρκεια - Ρυθμιζόμενα θέματα. 

19. Κοινωνική προστασία των ναυτικών - Ναυτικό Απο¬ 
μαχικό Ταμείο (ΝΑΤ) - Επικουρική ασφάλιση - Γ ραφείο Ευ- 
ρέσεως Ναυτικής Εργασίας (ΓΕΝΕ) - Οίκος Ναύτου. 

20. Ναυτική Απογραφή - Ναυτική εκπαίδευση - Αποδει¬ 
κτικά Ναυτικής Ικανότητας. 

21. Κανονισμός εσωτερικής υπηρεσίας επιβατηγών 
πλοίων - Ιεραρχία και διαίρεση του πληρώματος - Οργά¬ 
νωση της εσωτερικής υπηρεσίας στα πλοία - Καθήκοντα 
Οικονομικών Αξιωματικών. 

22. Ναυτεργατικές διαφορές - Περιπτώσεις - Τρόποι 
επίλυσης των ναυτεργατικών διαφορών. 

23. Γ ενικά για τα αδικήματα - Διάκριση των εγκλημάτων 

- Έννοια ειδικών ναυτικών εγκλημάτων. 

24. Ειδικά ναυτικά εγκλήματα: Παράνομη απουσία - 
Εγκατάλειψη θέσης - Λιποταξία - Μη προσέλευση προς 
ανάληψη υπηρεσίας - Εγκατάλειψη πλοίου που κινδυνεύ¬ 
ει - Ανυπακοή - Εξύβριση ή απειλή κατά ανωτέρου. 

25. Ειδικά ναυτικά εγκλήματα: Στάση - Βιαιοπραγία - 
Πειρατεία - Επιβουλή κατά του Πλοιάρχου - Κλοπή και 
φθορά φορτίου ή εξοπλισμού - Κατάχρηση εξουσίας. 

26. Εννοια ναυτικού πειθαρχικού παραπτώματος - Πει¬ 
θαρχικές ποινές. 

27. Πειθαρχικά όργανα - Αρμοδιότητες των πειθαρχι¬ 
κών οργάνων. 

28. Ναυτεργατικό ατύχημα - Πρόληψη εργατικών ατυ¬ 
χημάτων στα πλοία. 

29. Κανονισμός προλήψεως εργατικών ατυχημάτων 
στα πλοία. 

30. Ναυτικός πράκτορας - Καθήκοντα του ναυτικού 
πράκτορα. 

31. Υγειονομική νομοθεσία - Ελευθεροκοινωνία των 
πλοίων. 

32. Κατάσχεση συντηρητική και αναγκαστική πλοίου - 
Πλειστηριασμός πλοίου. 

33. Προστασία του θαλάσσιου περιβάλλοντος - Πηγές 
ρυπάνσεως της θάλασσας - Νομοθεσία για την προστα¬ 
σία θαλάσσιου περιβάλλοντος - Κυρώσεις. 

34. Διεθνής σύμβαση ασφάλειας ζωής στη θάλασσα - 
Επιδιωκόμενος σκοπός - Υποχρεώσεις. 

Παρατηρήσεις 

α) Τα θέματα είναι έτοιμα να δοθούν στους υποψήφι¬ 
ους. 

β) Κληρώνονται τρία θέματα από τα οποία οι υποψήφιοι 
υποχρεούνται να αναπτύξουν τα δύο. 

γ) Τα θέματα κληρώνονται από την κληρωτίδα που θα 
περιέχει το σύνολο των θεμάτων του μαθήματος, τα 
οποία αφορούν την κατηγορία των υποψήφιων που εξε¬ 
τάζονται. 

δ) Κάθε αναπτυσσόμενο θέμα βαθμολογείται χωριστά 
από 0-20 και τελικό βαθμό αποτελεί ο μέσος όρος των επί 
μέρους βαθμολογιών. 

ε) Βάση επιτυχίας στη τελική βαθμολογία καθορίζεται 
το 12. 

6. ΛΟΓΙΣΤΙΚΗ ΘΕΩΡΙΑ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α' ΚΑΙ Β' ΤΑΞΗΣ Ε.Ν. 

1. Παραγωγικές δυνάμεις - Παραγωγή - Οικονομική μο¬ 
νάδα. 

2. Επιχείρηση και η λογιστική αυτοτέλειά της. 

3. Οικονομική κατάσταση ή περιουσία της Επιχείρησης. 

4. Διαχείριση της περιουσίας. 

5. Αντικείμενο και σκοπός της λογιστικής. 

6. Απογραφή. 

7. Ισολογισμός. 

8. Μορφές εμφάνισης του Ισολογισμού. 

9. Έννοια και στοιχεία του λογαριασμού. 

10. Η βασική διάκριση των λογαριασμών. 

11. Ημερολόγιο. 

12. Γενικό καθολικό. 

13. Ισοζύγιο λογαριασμών. 

14. Λογαριασμοί του Ενεργητικού. 

15. Λογαριασμοί του πραγματικού Παθητικού. 

16. Λογαριασμοί περιληπτικοί ή γενικοί και λογαριασμοί 
αναλυτικοί ή ειδικοί. 

17. Λογαριασμοί αξιών - Λογαριασμοί προσωπικοί. 


18. Λογαριασμοί εξόδων. 

19. Λογαριασμοί εσόδων. 

20. Λογαριασμοί εκμετάλλευσης. 

21. Αποτελεσματικοί λογαριασμοί. 

22. Μικτοί λογαριασμοί. 

23. Λογαριασμοί τάξης. 

24. Λογαριασμοί σε ξένο νόμισμα - Συνάλλαγμα. 

25. Δικαιολογητικάέγγραφα (στοιχεία). 

Παρατηρήσεις 

α) Τα θέματα είναι έτοιμα να δοθούν στους υποψήφιους. 

β) Κληρώνονται τρία θέματα από τα οποία οι υποψήφιοι 
υποχρεούνται να αναπτύξουν τα δύο. 

γ) Τα θέματα κληρώνονται από την κληρωτίδα που θα 
περιέχει το σύνολο των θεμάτων του μαθήματος. 

δ) Κάθε αναπτυσσόμενο θέμα βαθμολογείται χωριστά 
από 0-20 και τελικό βαθμό αποτελεί ο μέσος όρος των επί 
μέρους βαθμολογιών. 

ε) Βάση επιτυχίας στη τελική βαθμολογία καθορίζεται 
το 12. 

7. ΛΟΓΙΣΤΙΚΗ ΑΣΚΗΣΗ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α'ΚΑΙ Β'ΤΑΞΗΣ Ε.Ν. 

Επίλυση Λογιστικής Άσκησης που θα πρέπει να περι¬ 
λαμβάνει: 

Αρχικό Ισολογισμό - Ημερολογιακές εγγραφές - Άνοιγ¬ 
μα Γενικού Καθολικού - Λογαριασμό Αποτελεσμάτων 
Χρήσεως - Λογαριασμοί ενδιάμεσοι - Τάξεως μεικτοί - 
Διορθώσεις Εσφαλμένων Εγγράφων με αντιλογισμούς - 
Σύνταξη Ισοζυγίου - Τελικού Ισολογισμού. 

Παρατηρήσεις 

α) Δίνεται μία άσκηση την οποία πρέπει να επιλύσουν οι 
υποψήφιοι. Η άσκηση καταρτίζεται από την εξεταστική λί¬ 
γο πριντην έναρξη των εξετάσεων και βαθμολογείται από 
0-20 με βάση επιτυχίας το 12. 

β) Επιτρέπεται η χρήση αριθμομηχανής. 

8. ΕΜΠΟΡΙΚΕΣ ΓΝΩΣΕΙΣ ΚΑΙ ΕΚΜΕΤΑΛΛΕΥΣΗ ΠΛΟΙΟΥ 

I. ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α' ΤΑΞΗΣ Ε.Ν. 

1. Οικονομικές συνέπειες ελλιπούς σε αριθμό και ελλι¬ 
πούς σε προσόντα σύνθεσης. 

2. Λογαριασμοί - Σύνταξη γενικού λογαριασμού ταμείου 
-Γενικός Λογαριασμός Πλοιάρχου (ΜαείθΓε 0θπθγ3Ι Αο- 
οουηΐ). 

3. Πηγές εσόδων εκμετάλλευσης επιβατηγών πλοίων. 

4. Ξενοδοχειακά υλικά - Απογραφές ξενοδοχειακών υλι¬ 
κών - Απογραφές τροφοεφοδίων - Απογραφές κυλικείων 

(03Γ3). 

5. Οικονομική εκμετάλλευση των κυλικείων (ά3Γδ). 

6. Γ ενικά έξοδα κυλικείων (03Γ5) - Έξοδα προσωπικού - 
Υλικά λειτουργίας των κυλικείων (03Γ5). 

7. Γ ραφείο εκδρομών - Οργάνωση και λειτουργία - Οι¬ 
κονομική εκμετάλλευση. 

8. Κατάστημα επί του πλοίου - Οικονομική εκμετάλλευ¬ 
ση - Συμφωνητικό - Προσφορά υπηρεσιών στους επιβά¬ 
τες - Δηλωτικό τελωνείου καταστήματος. 

9. Καζίνο σε επιβατηγό πλοίο - Οργάνωση και λειτουρ¬ 
γία - Συμφωνητικό - Οικονομική εκμετάλλευση. 

10. Φωτογράφοι - Κομμωτήριο σε επιβατηγό πλοίο - Ορ¬ 
γάνωση και λειτουργία - Συμφωνητικό - Οικονομική εκμε¬ 
τάλλευση. 

11. Ιατρική περίθαλψη επιβατών και πληρώματος στο 
επιβατηγό πλοίο - Φάρμακα και Ιατρικό υλικό - Ιατρείο - Ια¬ 
τρός - Οικονομική εκμετάλλευση Ιατρείου. 

12. Επιβατηγό Οχηματαγωγό - Όροι εισιτηρίου επιβάτη 
- Όροι απόδειξης μεταφοράς οχήματος. 

13. Επιβατηγό οχηματαγωγά πλοία γκαράζ - Αμειβόμε- 
νο προσωπικό φορτοεκφόρτωσης οχημάτων. 

14. Φόρτωση και αποστολή εμπορευμάτων - Προσδιο¬ 
ρισμός τόπου παράδοσης - Χρόνος και τρόπος πληρω¬ 
μής. 

15. Ερωτηματολόγιο επιβατών κρουζιεροπλοίων 
(ΡεεεθπρθΓ’ε ΟυβεΙίοππαίΓΟ Ιογοι) - Στατιστική αξιολόγη¬ 
σης. 

ΕΜΠΟΡΙΚΕΣ ΓΝΩΣΕΙΣ ΚΑΙ ΕΚΜΕΤΑΛΛΕΥΣΗ ΠΛΟΙΟΥ 

II. ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Β' ΤΑΞΗΣ Ε.Ν. 

1. Συναλλαγματική - Γραμμάτιο εις Διαταγή. 

2. Επιταγή - Έκδοση επιταγής - Νομοθεσία επιταγής. 

3. Έκδοση τραπεζικής εντολής επιταγής - Ταχυπληρω- 
μή ταχυδρομική - Επιταγή εσωτερικού. 

4. Πιστωτική κάρτα (ΟΓθάίΙ ΟαΓά) - Χρήση και ιδιαιτερό¬ 
τητες - Οικονομικός Έλεγχος - Είσπραξη πιστωτικών καρ¬ 
τών. 

5. Ταξιδιωτική Επιταγή (Τι^νθΙΙθΓ Οάεςυβ) - Ευρωπαϊκή 
Επιταγή - ΕυΐΌοάθηυθ. 

6. Τιμολόγιο - Απόδειξη παραλαβής παράδοσης - Δελ¬ 
τίο λιανικής πώλησης - Απόδειξη είσπραξης πληρωμής - 
Γ ραμμάτιο είσπραξης - Ένταλμα πληρωμής. 

7. Έγγραφα εκδιδόμενα κατά την διακίνηση των Εμπο¬ 
ρευμάτων - Δελτίο αποστολής - Δελτίο επιστροφής - Πι¬ 
στωτικό σημείωμα - Δελτίο εισαγωγής - Δελτίο εξαγωγής. 

8. Ακτοπλοϊκοί επιβατηγοί συγκοινωνίαι - Δρομολόγια - 
Προστασία επιβατηγών ακτοπλοϊκών πλοίων - Υποχρεώ¬ 
σεις εφοπλιστού, Πλοιάρχου και Πράκτορος - Άγονες 
γραμμές. 

9. Γενικοί όροι ταξιδιού μεταφοράς επιβατών - Απο¬ 
σκευών και οχημάτων. 

10. Μεταφορά με πλοία - Μεταφορά επιβατών - Μετα¬ 
φορά εμπορευμάτων - Συσκευασία εμπορευμάτων. 

11. Ναυλολόγιο - Σύμβαση μεταφοράς επιβάτη - Επιβι- 
βασθέντες άνευ εισιτηρίου- Εισιτήρια διαφορών - Στρα¬ 
τιωτικές καταστάσεις επιβίβασης - Καταστάσεις εισιτη¬ 
ρίων. 

12. Φορτωτική - Απόδειξη μεταφοράς οχήματος εσωτε¬ 
ρικού - εξωτερικού - Απόδειξη μεταφοράς μικροδεμάτων. 

13. Τελωνείο σκοπός και σημασία - Διάκριση εμπορευ¬ 
μάτων - εκτελωνισμός. 

14. Λαθρεμπόριο - Ελεύθερη ζώνη - Ελεύθερος λιμένας - 
Τελωνειακοί δασμοί. 

15. Επιβατηγό πλοίο διατυπώσεις ελευθεροεπικοινω- 
νίας ξένων λιμένων. 

16. Διαβατήριο - Γενικά έλεγχος διαβατηρίων επιβίβα¬ 
σης αποβίβασης - Λαθραία επιβίβαση λαθρεπιβάτη. 

Παρατηρήσεις 

α) Τα θέματα είναι έτοιμα να δοθούν στους υποψήφι¬ 
ους. 

β) Κληρώνονται τρία θέματα από τα οποία οι υποψήφιοι 
υποχρεούνται να αναπτύξουν τα δύο. 

γ) Τα θέματα κληρώνονται από την κληρωτίδα που θα 
περιέχει το σύνολο των θεμάτων του μαθήματος, τα 
οποία αφορούν την κατηγορία των υποψήφιων που εξε¬ 
τάζονται. 

δ) Κάθε αναπτυσσόμενο θέμα βαθμολογείται χωριστά 
από 0-20 και τελικό βαθμό αποτελεί ο μέσος όρος των επί 
μέρους βαθμολογιών. 

ε) Βάση επιτυχίας στη τελική βαθμολογία καθορίζεται 
το 12. 


9. ΣΤΟΙΧΕΙΑ ΝΑΥΤΙΛΙΑΣ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Β' ΤΑΞΗΣ Ε.Ν. 

1. Σχήμα της γης. Πόλοι - Μεσημβρινός - Ισημερινός - 
Αληθής, Μαγνητικός Βορράς (Ορισμοί). 

2. Γεωγραφικές συντεταγμένες (μήκος, πλάτος, διαφο¬ 
ρά μήκους, διαφορά πλάτους, απόκλιση (Ορισμοί). 

3. Χάρτες μερκατορικοί - Κλίμακες. Συμβολικές επιτμή- 
σεις. Συμβολικές παραστάσεις ξηράς και θάλασσας - Ισο¬ 
βαθείς. 

4. Πορεία μέτρηση και χάραξη αυτής στο χάρτη. 

5. Διόπτευση - Απόλυτη και σχετική διόπτευση. Διόρθω¬ 
ση πορειών και διοπτεύσεων - Αντιστοιχίες. 

6. Εύρεση απόστασης δύο σημείων στο χάρτη σε μίλια. 
Γωνία πλεύσης και μέτρησης αυτής στο χάρτη. 

7. Έκπτωση εξαιτίας του ανέμου ή ρεύματος - Διόρθω¬ 
ση αυτής. 

8. Πυξίδες (είδη αυτών στοιχειωδώς) - Απόκλιση - Πα¬ 
ρεκτροπή - Παραλλαγή (Ορισμοί). 

9. Στίγμα - Εύρεση αυτού με διόπτευση δύο τουλάχι¬ 
στον αντικειμένων (απλά παραδείγματα). 

10. Δρομόμετρα (κοινό, μηχανικό, ηλεκτρικό), απλή 
γνώση και χρησιμοποίηση αυτών. 

11. Φάροι και φαροδείκτες - Χρήση αυτών - Βαρόμετρο 
- Θερμόμετρο - Ανεμόμετρο (απλή γνώση). 

12. Κανονισμός προς αποφυγή σύγκρουσης: 

Α) Κανόνες για τους φανούς πλοίων (ένα παράδειγμα). 

Β) Κανόνες για τους φανούς ιστιοφόρων (ένα παρά¬ 
δειγμα) 

Γ) Ειδικοί κανόνες ομίχλης, ακυβέρνητου πλοίου, ρυ- 
μουλκούντος, ποντίζοντος καλώδια κ.λ.π. (από ένα παρά¬ 
δειγμα για κάθε περίπτωση). 

Δ) Κανόνες για τον χειρισμό πλοίου κατά τον πλου. 

Παρατηρήσεις 

α) Τα θέματα είναι έτοιμα να δοθούν στους υποψήφι¬ 
ους. 

β) Κληρώνονται τρία θέματα από τα οποία οι υποψήφιοι 
υποχρεούνται να αναπτύξουν τα δύο. 

γ) Τα θέματα κληρώνονται από κληρωτίδα που θα πε¬ 
ριέχει το σύνολο των θεμάτων του μαθήματος. 

δ) Κάθε αναπτυσσόμενο θέμα βαθμολογείται από 0-20 
και τον τελικό βαθμό αποτελεί ο μέσος όρος των επί μέ¬ 
ρους βαθμολογιών. 

ε) Βάση επιτυχίας στη τελική βαθμολογία καθορίζεται 
το 12. 

10. ΔΗΜΟΣΙΕΣ ΣΧΕΣΕΙΣ ΣΕ ΕΠΙΒΑΤΗΓΟ ΠΛΟΙΟ 
ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α' ΚΑΙ Β' ΤΑΞΕΩΣ 

1. Δημόσιες σχέσεις Οικονομικού Αξιωματικού Προϊ¬ 
σταμένου της Οικονομικής Υπηρεσίας. 

2. Δημόσιες σχέσεις προσωπικού στο επιβατηγό πλοίο. 

3. Δημόσιες σχέσεις παράπονα επιβατών. 

4. Κανόνες συμπεριφοράς στην εύρυθμη λειτουργία 
του τμήματος πληροφοριών (ίηΐοΓπιαΙίοη οίίίοθ). 

5. Παρουσίαση και εξωτερική εμφάνιση Αξιωματικών 
και Πληρώματος. 

6. Συμπεριφορά Αξιωματικών / Πληρώματος στο πλοίο. 

7. Συμπεριφορά και τρόποι συνομιλίας με επιβάτες. 

8. Κινήσεις στάσεις και τρόποι στην καθημερινή μας συ¬ 
μπεριφορά στο πλοίο. 

9. Πως να συμπεριφερόμαστε στον επαγγελματικό μας 
χώρο. 

10. Γνωριμίες συστάσεις προσώπων. 

11. Συμπεριφορά και τρόπος αντιμετώπισης επιβατών 
με ειδικές ανάγκες. 

12. Συμπεριφορά και τρόπος αντιμετώπισης μεθυσμέ¬ 
νου επιβάτη. 

13. Επιλογή επιβατών σε επίσημο τραπέζι Αξιωματικών - 
Συζήτηση στο τραπέζι - Σειρά σερβιρίσματος. 

14. Καθορισμός θέσεων επιβατών σε επίσημα γεύματα 
Αξιωματικών. 

15. Τρόποι τύποι και κανόνες Αξιωματικών στην τραπε¬ 
ζαρία - Καλή συμπεριφορά Αξιωματικών. 

16. Τρόποι τύποι και κανόνες στην τραπεζαρία - Σερβί¬ 
ρισμα - Χρήση πιάτων - ποτηριών - ψωμιού - αλατιέρα - πι¬ 
περιέρα - τοποθέτηση κουβέρ. 

17. Τρόποι τύποι και κανόνες στην τραπεζαρία - Χρήση 
μαχαιριού - πιρουνιού - κουταλιού. 

18. Τρόποι τύποι και κανόνες στην τραπεζαρία - Πώς 
τρώγονται τα διάφορα φαγητά - Πώς τρώγονται τα φρού¬ 
τα. 

19. Συμπεριφορά και εμφάνιση προσωπικού. 

Παρατηρήσεις 

α) Τα θέματα είναι έτοιμα να δοθούν στους υποψήφι¬ 
ους. 

β) Κληρώνονται τρία θέματα από τα οποία οι υποψήφιοι 
υποχρεούνται να αναπτύξουν τα δύο. 

γ) Τα θέματα κληρώνονται από την κληρωτίδα που θα 
περιέχει το σύνολο των θεμάτων του μαθήματος. 

δ) Κάθε αναπτυσσόμενο θέμα βαθμολογείται χωριστά 
από 0-20 και τελικό βαθμό αποτελεί ο μέσος όρος των επί 
μέρους βαθμολογιών. 

ε) Βάση επιτυχίας στη τελική βαθμολογία καθορίζεται 
το 12. 

11. ΞΕΝΗ ΓΛΩΣΣΑ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α'ΚΑΙ Β'ΤΑΞΗΣ Ε.Ν. 

Α. ΓΡΑΠΤΗ ΕΞΕΤΑΣΗ 

1. Γ ραφή καθ’ υπαγόρευση και μετάφραση είκοσι (20) 
περίπου σειρών Αγγλικού κειμένου που αναφέρεται σε 
θέματα επαγγελματικής αρμοδιότητάς τους. 

Η γραφή καθ’ υπαγόρευση και μετάφραση των είκοσι 
(20) περίπου σειρών μπορεί να γίνει σε ανάλογα ως ανω¬ 
τέρω θέματα στην Γαλλική ή Ιταλική γλώσσα. 

2. Σύνταξη μικρής έκθεσης που να καλύπτει εκατόν εί¬ 
κοσι (120) τουλάχιστον λέξεις, που να αφορά την τουρι¬ 
στική επιβατηγό εμπορική ναυτιλία και να έχει σχέση με 
τις υπηρεσίες που προσφέρονται στα πλαίσια των καθη¬ 
κόντων τους. 

Β. ΠΡΟΦΟΡΙΚΗ ΕΞΕΤΑΣΗ 

Υποβολή ερωτήσεωνπου έχουν σχέση μετις υπηρεσίες 
που προσφέρονται στα πλαίσια των καθηκόντων τους για 
την διαπίστωση της ευχέρειας χρήσης της Αγγλικής ή 
Γαλλικής ή Ιταλικής Γλώσσας. 

Παρατηρήσεις 

α) Κάθε μία από τις περιπτώσεις 1 και 2 της παραγρά¬ 
φου Α της γραπτής εξέτασης θα βαθμολογείται χωριστά 
από 0-20 και ο μέσος όρος του αθροίσματος των επί μέ¬ 
ρους βαθμολογιών αποτελεί το βαθμό της γραπτής εξέ¬ 
τασης. 

β) Τον τελικό βαθμό του μαθήματος αποτελεί ο μέσος 
όρος του αθροίσματος της γραπτής και προφορικής βαθ¬ 
μολογίας. 

γ) Βάση επιτυχίας στη τελική βαθμολογία καθορίζεται 
το 12. 

δ) Η επιλογή των θεμάτων γίνεται κατά την απόλυτη κρί¬ 


ση της Εξεταστικής Επιτροπής λίγο πριν την έναρξη των 
εξετάσεων χωρίς κλήρωση. 

12. ΧΕΙΡΙΣΜΟΣ ΗΛΕΚΤΡΟΝΙΚΟΥ ΥΠΟΛΟΓΙΣΤΗ 
ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α'ΚΑΙ Β'ΤΑΞΗΣ Ε.Ν. 

Α. ΠΡΟΦΟΡΙΚΗ ΕΞΕΤΑΣΗ 

Υποβολή ερωτήσεων για διαπίστωση των γνώσεων των 
υποψηφίων επί των παρακάτω θεμάτων: 

1. Ποιες είναι οι κύριες συσκευές ενός προσωπικού 
υπολογιστή. 

2. Ποια τα βασικά εξαρτήματα μέσα στη μονάδατου συ¬ 
στήματος (το κουτί). 

3. Πως λέγονται τα σημεία που συνδέουμε τις συσκευ¬ 
ές στο κουτί. 

4. Ποιες είναι οι μονάδες εισόδου - εξόδου 

5. Τι είναι παράλληλη και τι σειριακή θύρα και ποιές συ¬ 
σκευές συνδέουμε σ'αυτές 

6. Τι λέμε ΗΑΒϋ\Λ/ΑΒΕ και τι 50ΡΤ\Λ/ΑΒΕ. 

7. Τι είναι το ΒΙΤ -τιείναιτο ΒΥΤΕ-πολλαπλάσια του ΒΥ- 
ΤΕ - πως προκύπτει το 1024. 

8. Που βρίσκεται στον Η/Υ η κύρια μνήμη (ΒΑΜ) και τι 
γνωρίζεις γι’ αυτή. 

9. Τι γνωρίζεις για την Κ.Μ.Ε. (Ω.Ρ.υ.) - που βρίσκεται 
στον Η/Υ τι σημαίνουν τα αρχικά. 

10. Ποια είναι η δευτερεύουσα μνήμη του Η/Υ-σετι μας 
χρησιμεύει. 

ΙΙ.ΤιείναιΑΒΧΕΙΟ (ΡΙΙΕ) και τι είναι ΦΑΚΕΛΟΣ (ϋΙΒΕΟ- 
ΤΟΒΥ). 

12. Τι γνωρίζεις γιατα Αρχεία ΑΨΤΟΕΧΕΟ. ΒΑΤ καιΟΟΝ- 
ΡΙΘ.5Υ5. 

13. Τι κάνουν οι εντολές ΒΕΝΑΜΕ - ΟΟΡΥ- ϋΕΕΕΤΕ. 

14. Τιείναιτα ννίΝΩΟννδ. 

15. Ερμηνεία των εικονιδίων - ΜΥ ΟΟΜΡΙύΤΕΒ - ΒΕΟΥ- 
ΟΙ_Ε ΒΙΝ - 3ΤΑΒΤ που εμφανίζονται στην οθόνη (επιφά¬ 
νεια εργασίας) όταν ανοίγουμε τον Η/Υ. 

16. Άνοιγμα κάποιου εικονιδίου - αλλαγή μεγέθους του 
παράθυρου μετακίνηση του παράθυρου - μεγιστοποίηση- 
ελαχιστοποίηση - επαναφορά - μπάρες ολισθήσεως - 
κλείσιμο του παράθυρου. 

17. Άνοιγμα δύο ή περισσότερων παραθύρων μαζί - 
Πλευρική διάταξη / Διευθέτηση - Κλείσιμο των παραθύ¬ 
ρων. 

18. Αναγνώριση / Ερμηνεία των επιλογών του μενού - 
παραθύρου. 

19. Ενεργοποίηση του πλήκτρου (εικονιδίου)- 3ΤΑΒΤ. 

Προσπέλαση κάποιας από τις επιλογές ΡΒΟΟΒΑΜ3 ή 

ϋΟ0υΜΕΝΤ3 ή 3ΕΤΤΙΝΘ3 - αναζήτηση των περιεχόμε- 
νώντους -είσοδος (άνοιγμα) ενός ή περισσότερων εξ αυ¬ 
τών. 

20. Είσοδος στο \Λ/ΟΒΟ ΡΑϋ ή ΝΟΤΕ ΡΑϋ - Σύνταξη μιας 
φράσης- χρήση των ΡΟΝΤ3 - ΡΟΝΤ 3ΙΖΕ - Ονομασία και 
αποθήκευση του Αρχείου -Έξοδος από το \Λ/ΟΒϋ ΡΑϋ. 

21. Αντιγραφή Αρχείου από το σκληρό στη δισκέτα και 
από τη δισκέτα στο σκληρό. 

22. Μετονομασία Αρχείου- Διαγραφή Αρχείου του 
σκληρού (ΒΕΟΥΟΕΕ ΒΙΝ) -Διαγραφή αρχείου από τη δι¬ 
σκέτα. 

23. 5ΕΤΤΙΝΘ3 - ΟΟΝΤΒΟί ΡΑΝΕΙ- Διόρθωση Ημερο¬ 
μηνίας / Ώρας. 

24. Τι είναι το \Λ/ΟΒϋ-τι είναι το ΕΧΟΕΕ- που διαφέρουν 

25. ΠΕΡΙ ΔΙΚΤΥΩΝ 

(α) Απαρίθμηση των υπαρχόντων δικτύων 

(β) Τι εξυπηρετούν 

(γ) Δομικά υλικά για την Δημιουργία / Εγκατάσταση / 
Λειτουργία δικτύου 

(δ) Κατηγορίες Χρηστών - Δικαιώματα Χρηστών. 

Β. ΠΡΑΚΤΙΚΗ ΕΞΕΤΑΣΗ 

I. ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α' ΤΑΞΗΣ Ε.Ν. 

Καταχώρηση στοιχείων και ποσών εξ αντιγραφής και 

εκτέλεση των αριθμητικών πράξεων-εξαγωγή αποτελέ¬ 
σματος επί ετοίμων γραμμογραφημένων εντύπων στον 
Η/Υ στο πρόγραμμα ΕΧΟΕΕ - Εκτύπωση του φύλλου ερ¬ 
γασίας με τα στοιχεία του εξεταζόμενου. 

II. ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Β' ΤΑΞΗΣ Ε.Ν. 

Καταχώρηση στοιχείων στην Ελληνική και Αγγλική 

γλώσσα εξ αντιγραφής επί ετοίμου γραμμογραφημένου 
εντύπου στον Η/Υ στο πρόγραμμα \Λ/ΟΗΩ - Εκτύπωση του 
φύλλου εργασίας μετά στοιχεία του εξεταζόμενου. 

Παρατήρηση: 

Η εξέταση γίνεται από την Εξεταστική Επιτροπή και 
βαθμολογείται από 0-20 με βάση επιτυχίας το 12. 

13. ΓΕΝΙΚΕΣ ΑΡΧΕΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ 
ΞΕΝΟΔΟΧΕΙΟΥ ΕΠΙΒΑΤΗΓΩΝ ΠΛΟΙΩΝ 

I. ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α' ΤΑΞΕΩΣ 

1. Ξενοδοχείο Επιβατηγού Πλοίου. 

2. Τμήματα που συνθέτουν τις Γενικές Ξενοδοχειακές 
Υπηρεσίες - Υπηρεσίες επιβατών (ΡαεεθπροΓ δΘΓνίοθδ). 

3. Ανάλυση Ξενοδοχειακών Τμημάτων. 

4. Ειδικότητες Ξενοδοχειακών Τμημάτων. 

5. Καθήκοντα για κάθε ειδικότητα. 

6. Ιεραρχία - Οργανωτικές και Διοικητικές ικανότητες. 

7. Επιβίβαση - Υποδοχή Επιβάτη - (ΡαεεθηςθΓδ Επι- 
όαΓίοΙίοπ). 

8. Αποβίβαση Επιβατών - (ΡαεεθηρθΓε ΟίεθηηΙοΒί'ΚβΙΙοη). 

9. Γ ραφείο Πληροφοριών - Οργάνωση και Λειτουργία 
(ΙπΐοΓπιαΙίοπ Οίίίοθ). 

10. Γ ενικά - Τραπεζαρία Επιβατών - Οργάνωση και Λει¬ 
τουργία. 

11. Γ ενικά - Τ ραπεζαρία Επιβατών - Υποδοχή Επιβάτη - 
Σερβίρισμα. 

12. Τρόποι και είδη σερβιρίσματος. 

13. Γ ενικές γνώσεις περί εδεσμάτων. 

14. Γ ενικά - Οργάνωση και Λειτουργία - Σερβίρισμα στα 
Σαλόνια / Κυλικεία (ΒαΓε). 

15. Γενικά - Οργάνωση και Λειτουργία - Παρουσίαση 
Μπουφέδων - Είδη Μπουφέδων. 

16. Κανόνες Ασφάλειας και Υγιεινής σερβιρίσματος - 
Προσωπική Υγιεινή. 

17. Καμπίνες Επιβατών - Κατηγορίες. 

18. Γ ενικά - Καμπίνες Επιβατών - Φροντίδα. 

19. Γ ενικά περί κρασιών - Οινοποίηση - Κατηγορίες. 

20. Γενικά - Σερβίρισμα κρασιών - Τραπεζαρία Επιβα¬ 
τών. 

21. Σαμπάνια - Ιστορικές γνώσεις - Οινοποίηση - Σερβί¬ 
ρισμα. 

22. Μελέτη - Σύνταξη καταλόγου κρασιών - Ποτών - 
ννίηθ ΙίεΙ - Β3Γ Πει - Αποθήκευση. 

23. Χρεώσεις λογαριασμών Επιβατών - Συστήματα. 

24. Διαχείριση εξοπλισμού Ξενοδοχείου Επιβατηγού 
Πλοίου. 

25. Καθαριότητα Ξενοδοχείου Επιβατηγού Πλοίου. 

26. Υγιεινή και Αποθήκευση τροφίμων και σκευών. 

27. Ώρες εργασίας Ξενοδοχειακού Προσωπικού Επιβα¬ 
τηγού Πλοίου. 


ΓΕΝΙΚΕΣ ΑΡΧΕΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ 
ΞΕΝΟΔΟΧΕΙΟΥ ΕΠΙΒΑΤΗΓΩΝ ΠΛΟΙΩΝ 
II. ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Β' ΤΑΞΕΩΣ 


1. Ξενοδοχείο Επιβατηγού Πλοίου. 

2. Τμήματα που συνθέτουν τις Γενικές Ξενοδοχειακές 
Υπηρεσίες-Υπηρεσίες επιβατών (ΡβεεθηρθΓ δθΐ-νίοθε). 

3. Ανάλυση Ξενοδοχειακών Τμημάτων. 

4. Ειδικότητες Ξενοδοχειακών Τμημάτων. 

5. Επιβίβαση - Υποδοχή Επιβάτη - (ΡβεεθηρθΓε Εηη- 
ό3ΐ·Κ3ίίοη). 

6. Αποβίβαση Επιβατών - (ΡβεεθηρθΓε ΟίεοπιάΒΓίοΙΙοη). 

7. Γ ραφείο Πληροφοριών - Οργάνωση και λειτουργία 
(Ιη1θΓπΐ3ΐίθΠ Οίίίοθ). 

8. Ιεραρχία - Καθήκοντα για κάθε ειδικότητα. 

9. Γενικά - Τραπεζαρία Επιβατών - Οργάνωση και Λει¬ 
τουργία. 

10. Γενικά - Τραπεζαρία Επιβατών - Υποδοχή Επιβάτη - 
Σερβίρισμα. 

11. Γ ενικά - Οργάνωση και Λειτουργία - Σερβίρισμα στα 
Σαλόνια / Κυλικεία (Ββγβ). 

12. Γενικά - Οργάνωση και Λειτουργία - Παρουσίαση 
Μπουφέδων - Είδη Μπουφέδων. 

13. Γενικά - Καμπίνες Επιβατών - Φροντίδα. 

14. Γενικές γνώσεις περί εδεσμάτων. 

15. Γενικά περί κρασιών - Οινοποίηση - Κατηγορίες. 

16. Γενικά - Σερβίρισμα κρασιών - Τραπεζαρία Επιβα¬ 
τών. 

Παρατηρήσεις 

α) Τα θέματα είναι έτοιμα να δοθούν στους υποψήφιους. 

β) Κληρώνονται τρία θέματα από τα οποία οι υποψήφιοι 
υποχρεούνται να αναπτύξουν τα δύο. 

γ) Τα θέματα κληρώνονται από την κληρωτίδα που θα 
περιέχει το σύνολο των θεμάτων του μαθήματος. 

δ) Κάθε αναπτυσσόμενο θέμα βαθμολογείται χωριστά 
από 0-20 και τελικό βαθμό αποτελεί ο μέσος όρος των επί 
μέρους βαθμολογιών. 

ε) Βάση επιτυχίας στη τελική βαθμολογία καθορίζεται 
το 12. 

ΠΑΡΑΡΤΗΜΑ Β 
ΠΙΝΑΚΑΣ 

ΕΞΕΤΑΣΤΕΩΝ ΜΑΘΗΜΑΤΩΝ ΥΠΟΨΗΦΙΩΝ 
ΔΟΚΙΜΩΝ ΟΙΚΟΝΟΜΙΚΩΝ 


ΜΑΘΗΜΑΤΑ ΤΡΟΠΟΣ ΕΞΕΤΑΣΗΣ 

1. ΕΛΛΗΝΙΚΑ ΓΡΑΠΤΗ 

2. ΜΑΘΗΜΑΤΙΚΑ ΓΡΑΠΤΗ 

3. ΛΟΓΙΣΤΙΚΗ ΓΡΑΠΤΗ 

4. ΧΕΙΡΙΣΜΟΣ Η/Υ ΠΡΟΦΟΡΙΚΗ- 

(ΠΡΑΚΤΙΚΗ) 

1. ΕΛΛΗΝΙΚΑ 


ΔΙΑΡΚΕΙΑ ΕΞΕΤΑΣΗΣ 
ΔΥΟ ΩΡΕΣ 
ΔΥΟ ΩΡΕΣ 
ΤΡΕΙΣ ΩΡΕΣ 
0 ΑΝΑΓΚΑΙΟΣ ΧΡΟΝΟΣ 


Ανάπτυξη θέματος έκθεσης σχετικά με τη ναυτιλία ή τον 
τουρισμό. 

Παρατηρήσεις: 

α) Δίνεται από την Εξεταστική Επιτροπή χωρίς κλήρω¬ 
ση ένα θέμα προς ανάπτυξη από τους υποψήφιους 

β) Στην έκθεση εξετάζεται η ανάπτυξη νοημάτων, η ευ¬ 
χέρεια χρήσης της Ελληνικής γλώσσας, το συντακτικό, η 
γραμματική και η ορθογραφία. 

γ) Η βαθμολογία είναι από 0 έως 20 με βάση επιτυχίας 
το 12. 

2. ΜΑΘΗΜΑΤΙΚΑ 

Επίλυση ασκήσεων τόκου, επιτοκίου, χρόνου, κεφαλαί¬ 
ου, ανατοκισμού 




1886 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Παρατηρήσεις: 

α) Δίνονται απάτην Εξεταστική Επιτροπή χωρίς κλήρω¬ 
ση τρεις ασκήσεις από τις οποίες οι υποψήφιοι πρέπει να 
επιλύσουν τις δύο 

β) Κάθε άσκηση βαθμολογείται χωριστά από 0 έως 20 
και τον τελικό βαθμό του μαθήματος αποτελεί ο μέσος 
όρος των επιμέρους βαθμολογιών. 

γ) Βάση επιτυχίας στη τελική βαθμολογία καθορίζεται 
το 12. 

3. ΛΟΓΙΣΤΙΚΗ 

Επίλυση άσκησης Λογιστικής στην οποία δίνεται ισολο¬ 
γισμός ανοίγματος χρήσης και μέχρι δέκα λογιστικές 
πράξεις και ζητείται να γίνουν εγγραφές στο γενικό ημε¬ 
ρολόγιο ή δημιουργία πρωτοβάθμιων λογαριασμών και ο 
ισολογισμός κλεισίματος χρήσης 

Παρατηρήσεις: 

α) Δίνεται από την Εξεταστική Επιτροπή χωρίς κλήρω¬ 
ση μία άσκηση προς επίλυση από τους υποψήφιους 

β) Η βαθμολογία είναι από 0 έως 20 με βάση επιτυχίας 
το 12. 

4. ΧΕΙΡΙΣΜΟΣ ΗΛΕΚΤΡΟΝΙΚΟΥ ΥΠΟΛΟΓΙΣΤΗ 

Α. ΠΡΟΦΟΡΙΚΗ ΕΞΕΤΑΣΗ 

Υποβολή ερωτήσεων για διαπίστωση των γνώσεων των 
υποψηφίων επί των θεμάτων του αντίστοιχου μαθήματος 
του ΠΑΡΑΡΤΗΜΑΤΟΣ Α. 

Β. ΠΡΑΚΤΙΚΗ ΕΞΕΤΑΣΗ 

Διαπίστωση της ευχέρειας χειρισμού στο λειτουργικό 
σύστημα των \Λ/ΙΝΟΟ\Λ/3 επί των θεμάτων που αναφέρο- 
νται στις παραγράφους 16-23 του αντίστοιχου μαθήμα¬ 
τος του ΠΑΡΑΡΤΗ ΜΑΤΟΣ Α. 

Παρατηρήσεις: 

Η εξέταση γίνεται από την Εξεταστική Επιτροπή και 
βαθμολογείται από 0 έως 20 με βάση επιτυχίας το 12. 

Άρθρο 4 

Καταργούμενες διατάξεις 

Με την έναρξη ισχύος του παρόντος καταργούνται α) 
Π.Δ. 474/90 (Α 183), β) Π.Δ. 17/93 (Α 6), γ) παραγρ. 3 άρ¬ 
θρου 3 και άρθρο 2 Π.Δ. 251/95 (Α 141) και δ) παραγρ. ι 
άρθρου 1 Π.Δ. 17/83 (Α 14). 

Άρθρο 5 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 16 Μάίου 2001 


( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 115 
Σύσταση θέσεων με σύμβαση εργασίας ιδιωτικού δικαίου 
στο Γ ραφείο του Προέδρου του Διοικητικού Συμβου¬ 
λίου του Ταχυδρομικού Ταμιευτηρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 22, του Ν. 2190/94(Α'28) «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης». 

β) Της παρ. 2, του άρθρου 9, του Ν. 2801/2000 (Α' 46) 
«Ρυθμίσεις θεμάτων αρμοδιότητας του Υπουργείου Με¬ 
ταφορών και Επικοινωνιών και άλλες διατάξεις». 

Της παρ. 3του άρθρου 26του Ν. 2738/99 (ΑΊ80) «Συλ¬ 
λογικές διαπραγματεύσεις στη Δημόσια Διοίκηση μονι¬ 
μοποιήσεις συμβασιούχων αορίστου χρόνου και άλλες 
διατάξεις». 

γ) Του άρθρου 29Ατου Ν. 1558/85 (Α' 137) « Κυβέρνηση 
και Κυβερνητικά Όργανα» όπως αυτό προστέθηκε με το 
άρθρο 27του Ν. 2081/92 (Α' 154) και αντικαταστάθηκε με 
το άρθρο 1, παρ. 2 ατού Ν. 2469/97 (Α'38). 

δ) Του Π.Δ/τος 366/96 (Α' 236) « Οργανισμός του Ταχυ¬ 
δρομικού Ταμιευτηρίου». 

2. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη, σε βάρος του Προϋπολο¬ 
γισμού του Ταχυδρομικού Ταμιευτηρίου, ύψους 130 εκατ. 
δραχμών περίπου για κάθε έτος, ο οποίος είναι πλεονα- 
σματικός και ανεξάρτητος από τον Κρατικό. 

3. Την υπ’ αριθμ. 86/2001 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Μεταφορών και Επικοινωνιών, αποφασίζουμε: 

Άρθρο Μόνο 

Συνιστώνται τρεις (3) θέσεις, με σύμβαση εργασίας 
ιδιωτικού δικαίου, στο Γραφείο του Προέδρου του Διοι¬ 
κητικού Συμβουλίου του Ταχυδρομικού Ταμιευτηρίου. 

Στον Υπουργό Μεταφορών και Επικοινωνιών αναθέτου¬ 
με τη δημοσίευση και εκτέλεση του παρόντος διατάγμα¬ 
τος. 

Αθήνα, 18 Μάίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 


ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




